кратки шеги за Бай Ганьо
След корабокрушение Бъфало Бил, сър Джон и бай Ганьо попадат на Великденските острови. Но ударили греда, защото ги хванали канибали. Започнали да се молят да не ги ядат, но вожда казал:
- Ако всеки каже една дума и ние не познаем за какво се отнася, го изяждаме.
Бъфало Бил казал "сандвич". Събрали се старейшините шушу-мушу и вождът рекъл:
- Това са две филии и между тях бифтек.
И айде в казана.
Сър Джон казал "гравитация". Събрали се старейшините шушу-мушу и вождът казал, че това нещо, което кара ябълката като я хвърлиш нагоре, да падне обратно и да те удари по главата... и айде в казана.
Бай Ганьо седи и мисли:
- Тия знаят кулинарията, знаят физиката, я ще кажа "ПЛЕНУМ".
Събрали главите старейшините шушу- уши, шушу- уши, ама нещо се закучило. Вдига глава вождът и пак пита каква е думата, а нашия отговаря:
- "ПЛЕНУМ".
Пак събират глави старейшините шушу-мушу, шушу-мушу, накрая вождът се изправя и признава, че не знаят каква е тая дума, и молят бай Ганьо да им я разясни. Той се изправя гордо и казва:
- Това е като вашето събиране и след шушу-мушу решавате кой да изядете. Е, а кажете сега, че който яде, зло не мисли!